**Проект**

**Наредба за изменение и допълнение на Наредба № Н-14 от 27.08.2009 г. за начина на провеждане, обхвата и организацията на контролните проверки на пътя и в предприятията и за класифицирането на превозвачите и на лицата, извършващи превози за собствена сметка**

*(обн., ДВ, бр. 71 от 2009 г., изм. и доп. бр. 13 от 2010 г., бр. 20 от 2012 г., бр. 22 от 2016 г., бр. 34 от 2018 г., бр. 54 от 2019 г. и бр. 96 от 2024 г.)*

 **§ 1.** В чл. 14а се правят следните изменения и допълнения:

1. В ал. 2 думите „останалите елементи, извън посочените в ал. 1“ се заменят с „елементи 0, 2-7 и 9“.
2. Създава се нова ал. 3:

 „(3) Проверките на елемент 10, определен в т. 17 от приложение № 1 към чл. 14, ал. 1, се извършват по реда на наредбата по чл. 127, ал. 4 от Закона за движението по пътищата“.

1. Досегашната ал. 3 става ал. 4 и в нея думите „ал. 1 и 2“ се заменят с „ал. 1-3“.
2. Досегашната ал. 4 става ал. 5.

**§ 2.** В чл. 14б, ал. 1 думите „ал. 3“ се заменят с „ал. 4“.

 **§ 3.** В чл. 14в се правят следните изменения и допълнения:

1. В ал. 1 след думите „на проверка елемент“ се добавя „0, 2-7 и 9“.
2. В ал. 2 думите „крайпътни технически проверки“ се заменят с „проверките по ал. 1“.
3. Създават се ал. 3а и 3б:

„(3а) При извършване на крайпътна техническа проверка на елемент 10, определен в т. 17 в приложение № 1 към чл. 14, ал. 1, се използва списъкът с възможни неизправности и тяхната степен на сериозност, посочени в приложение № 1 към наредбата по чл. 127, ал. 4 от Закона за движението по пътищата.

(3б) Неизправностите, установени при проверките по ал. 3а, се категоризират в една от групите, посочени в приложение № 1 към наредбата по чл. 127, ал. 4 от Закона за движението по пътищата“.

**§ 4.** В чл. 19 се правят следните изменения:

1. В ал. 1 след думите „в зависимост от риска“ се поставя запетая и се добавя „който може да доведе до загуба на добрата репутация на автомобилния превозвач“ и се поставя запетая.
2. Алинея 3 се изменя така:

 „(3) Тежките нарушения по ал. 2, т. 2, 3 и 4, които могат да доведат до загуба на добра репутация, са посочени в Приложение I към Регламент (ЕС) 2016/403 на Комисията от 18 март 2016 година за допълнение на Регламент (ЕО) № 1071/2009 на Европейския парламент и на Съвета по отношение на класификацията на тежките нарушения на правилата на Съюза, които могат да доведат до загуба на добрата репутация на автомобилния превозвач, и за изменение на Приложение III към Директива 2006/22/ЕО на Европейския парламент и на Съвета (OB, L 74 от 19.3.2016 г.) (Регламент (ЕС) 2016/403)“.

1. Алинея 4 се отменя.
2. Алинея 5 се отменя.

 **§ 5** Член 19а се изменя така:

 „Чл. 19а (1) За установяване на минималните условия за изпълнение на регламенти (ЕО) № 561/2006 и (ЕС) № 165/2014 от превозвачите и от лицата, извършващи превози за собствена сметка, се прилага система за общата оценка на риска, която се изчислява по формулата, посочена в т. 1 от Приложението към Регламент за изпълнение (ЕС) 2022/695 на Комисията от 2 май 2022 година за установяване на правила за прилагането на Директива № 2006/22/ЕО на Европейския парламент и на Съвета по отношение на общата формула за изчисляване на степента на риска за транспортните предприятия (OB, L 129 от 3.5.2022 г.) (Регламент за изпълнение (ЕС) 2022/695).

 (2) Списък с нарушенията на Регламент (ЕО) 561/2006 и Регламент (ЕС) 165/2014, попадащи според тежестта и честотата им, е посочен в приложение № 18.

 (3) При прилагането на формулата по ал. 1 се използват принципите и елементите, определени в т. 3 – 10 от Приложението към Регламент за изпълнение (ЕС) 2022/695

 (4) При планиране и извършване проверките на пътя и в предприятията и обхвата на проверките се взима в предвид оценката на риска на предприятието по ал. 1.“

 **§ 6.** Създава се чл. 19б:

 „Чл. 19б (1) За определяне на рисков профил за дадено предприятие по отношение на техническата изправност на превозните средства с които превозвачите и лицата, извършващи превози за собствена сметка, се прилага системата за оценка на риска по формула посочена в приложение № 17.

 (2) Неизправности при превозните средства, установени в експлоатирани от отделни предприятия при проверките на пътя и в предприятията се класифицират съгласно чл. 14в.

 (3) При планиране и извършване проверките на пътя и в предприятията и обхвата на проверките се взима в предвид оценката на риска на предприятието по ал. 1.“

**§ 7.** В чл. 20, ал. 1 след думите „рискова група“ се добавя „съгласно чл. 19, 19а и 19б“.

**§ 8.** В приложение № 17 думите „към чл. 19а“ се заменят с „към чл. 19б, ал. 1“.

**§ 9.** Създава се приложение № 18, както следва:

„Приложение № 18

към чл. 19а, ал. 2

**1. Групи нарушения на** [**Регламент (ЕО) № 561/2006**](https://web.apis.bg/e.php?code=32006r0561&base=APEV) **на Ев****ропейския парламент и на Съвета (време на управление и време за почивка)**

|  |  |  |  |
| --- | --- | --- | --- |
| **№**  | **ПРАВНО ОСНОВАНИЕ НА ЕС**  | **ВИД НАРУШЕНИЕ**  | **ТЕЖЕСТ НА НАРУШЕНИЕТО**  |
|  |  |  | **НТН**  | **МТН**  | **ТН**  | **ЛН**  |
| **A**  | **Екипаж**  |
| A1 | [Член 5, параграф 1](https://web.apis.bg/e.php?code=02006l0022&base=APEV&topar=art5) | Неспазване на минималната възраст на водачите |  |  | X |  |
| **Б**  | **Периоди на управление**  |
| Б1 | [Член 6, параграф 1](https://web.apis.bg/e.php?code=02006l0022&base=APEV&topar=art6) | Превишаване на дневното време на управление от 9 часа, ако не е позволено удължаване до 10 часа | 9 ч. < … < 10 ч. |  |  |  | X |
| Б2 |  |  | 10 ч. ≤ … < 11 ч. |  |  | X |  |
| Б3 |  |  | 11 ч. ≤ … |  | X |  |  |
| Б4 |  | Превишаване на дневното време на управление от 9 часа с 50 % или повече | 13,30 ч. ≤ … | X |  |  |  |
| Б5 |  | Превишаване на удълженото дневно време на управление от 10 часа, ако е позволено удължаване | 10 ч. < … < 11 ч. |  |  |  | X |
| Б6 |  |  | 11 ч. ≤ … < 12 ч. |  |  | X |  |
| Б7 |  |  | 12 ч. ≤ … |  | X |  |  |
| Б8 |  | Превишаване на дневното време на управление от 10 часа с 50 % или повече | 15 ч. ≤ … | X |  |  |  |
| Б9 | [Член 6, параграф 2](https://web.apis.bg/e.php?code=02006l0022&base=APEV&topar=art6) | Превишаване на седмичното време на управление | 56 ч. < … < 60 ч. |  |  |  | X |
| Б10 |  |  | 60 ч. ≤ … < 65 ч. |  |  | X |  |
| Б11 |  |  | 65 ч. ≤ … < 70 ч. |  | X |  |  |
| Б12 |  | Превишаване на седмичното време на управление с 25 % или повече | 70 ч. ≤ … | X |  |  |  |
| Б13 | [Член 6, параграф 3](https://web.apis.bg/e.php?code=02006l0022&base=APEV&topar=art6) | Превишаване на максималното общо време на управление през 2 последователни седмици | 90 ч. < … < 100 ч. |  |  |  | X |
| Б14 |  |  | 100 ч. ≤ … < 105 ч. |  |  | X |  |
| Б15 |  |  | 105 ч. ≤ … < 112,30 ч. |  | X |  |  |
| Б16 |  | Превишаване на максималното общо време на управление през 2 последователни седмици с 25 % или повече | 112,30 ч. ≤ … | X |  |  |  |
| **В**  | **Почивки по време на работа**  |
| В1 | [Член 7](https://web.apis.bg/e.php?code=02006l0022&base=APEV&topar=art7) | Превишаване на непрекъснатото време на управление от 4,5 часа преди ползването на почивка по време на работа | 4,30 ч. < … < 5 ч. |  |  |  | X |
| В2 |  |  | 5 ч. ≤ … < 6 ч. |  |  | X |  |
| В3 |  |  | 6 ч. ≤ … |  | X |  |  |
| **Г**  | **Периоди на почивка**  |
| Г1 | [Член 8, параграф 2](https://web.apis.bg/e.php?code=02006l0022&base=APEV&topar=art8) | Недостатъчна дневна почивка от по-малко от 11 часа, ако не е разрешена намалена дневна почивка | 10 ч. ≤ … < 11 ч. |  |  |  | X |
| Г2 |  |  | 8,30 ч. ≤ … < 10 ч. |  |  | X |  |
| Г3 |  |  | … < 8,30 ч. |  | X |  |  |
| Г4 |  | Недостатъчна намалена дневна почивка от по-малко от 9 часа, ако е разрешена намалена дневна почивка | 8 ч. ≤ … < 9 ч. |  |  |  | X |
| Г5 |  |  | 7 ч. ≤ … < 8 ч. |  |  | X |  |
| Г6 |  |  | … < 7 ч. |  | X |  |  |
| Г7 |  | Недостатъчна разделена дневна почивка от по-малко от 3 ч. + 9 ч. | 3 ч. + [8 ч. ≤ … < 9 ч.] |  |  |  | X |
| Г8 |  |  | 3 ч. + [7 ч. ≤ … < 8 ч.] |  |  | X |  |
| Г9 |  |  | 3 ч. + [… < 7 ч.] |  | X |  |  |
| Г10 | [Член 8, параграф 5](https://web.apis.bg/e.php?code=02006l0022&base=APEV&topar=art8) | Недостатъчна дневна почивка от по-малко от 9 часа при управление от екипно управление | 8 ч. ≤ … < 9 ч. |  |  |  | X |
| Г11 |  |  | 7 ч. ≤ … < 8 ч. |  |  | X |  |
| Г12 |  |  | … < 7 ч. |  | X |  |  |
| Г13 | [Член 8, параграф 6](https://web.apis.bg/e.php?code=02006l0022&base=APEV&topar=art8) | Недостатъчна намалена седмична почивка от по-малко от 24 часа | 22 ч. ≤ … < 24 ч. |  |  |  | X |
| Г14 |  |  | 20 ч. ≤ … < 22 ч. |  |  | X |  |
| Г15 |  |  | … < 20 ч. |  | X |  |  |
| Г16 |  | Недостатъчна седмична почивка от по-малко от 45 часа, ако не е разрешена намалена седмична почивка | 42 ч. ≤ … < 45 ч. |  |  |  | X |
| Г17 |  |  | 36 ч. ≤ … < 42 ч. |  |  | X |  |
| Г18 |  |  | … < 36 ч. |  | X |  |  |
| Г19 | [Член 8, параграф 6](https://web.apis.bg/e.php?code=02006l0022&base=APEV&topar=art8) | Надвишаване на 6 последователни 24-часови периода от края на предишната седмична почивка | … < 3 ч. |  |  |  | X |
| Г20 |  |  | 3 ч. ≤ … < 12 ч. |  |  | X |  |
| Г21 |  |  | 12 ч. ≤ … |  | X |  |  |
| Г22 | [Член 8, параграф 6б](https://web.apis.bg/e.php?code=02006l0022&base=APEV&topar=art8) | Липса на компенсационна почивка за двe последователни намалени седмични почивки |  |  | X |  |  |
| Г23 | [Член 8, параграф 8](https://web.apis.bg/e.php?code=02006l0022&base=APEV&topar=art8) | Редовна седмична почивка или всяка седмична почивка от повече от 45 часа, използвана в превозното средство |  |  | X |  |  |
| Г24 | [Член 8, параграф 8](https://web.apis.bg/e.php?code=02006l0022&base=APEV&topar=art8) | Работодателят не покрива никакви разходи за настаняване извън превозното средство |  |  |  | X |  |
| **Д**  | **Дерогация от 12-дневното правило**  |
| Д1 | [Член 8, параграф 6а](https://web.apis.bg/e.php?code=02006l0022&base=APEV&topar=art8) | Надвишаване на 12 последователни 24-часови периода от края на предишната редовна седмична почивка | … < 3 ч. |  |  |  | X |
| Д2 |  |  | 3 ч. ≤ … < 12 ч. |  |  | X |  |
| Д3 |  |  | 12 ч. ≤ … |  | X |  |  |
| Д4 | [Член 8, параграф 6а, буква б](https://web.apis.bg/e.php?code=02006l0022&base=APEV&topar=art8)), подточка ii) | Седмична почивка, използвана след 12 последователни 24-часови периода | 67 ч. <…< 69 ч. |  |  |  | X |
| Д5 |  |  | 65 ч. < … ≤ 67 ч. |  |  | X |  |
| Д6 |  |  | … ≤ 65 ч. |  | X |  |  |
| Д7 | [Член 8, параграф 6а, буква г](https://web.apis.bg/e.php?code=02006l0022&base=APEV&topar=art8)) | Период на управление между 22:00 ч. и 6:00 ч., по-дълъг от 3 часа преди почивката по време на работа, ако превозното средство не се управлява от екипно управление | 3 ч. < … < 4,5 ч. |  |  | X |  |
| Д8 |  |  | 4,5 ч. ≤ … |  | X |  |  |
| **Е**  | **Организация на труда**  |
| Е1 | [Член 8, параграф 8а](https://web.apis.bg/e.php?code=02006l0022&base=APEV&topar=art8) | Транспортното предприятие не организира работата на водачите по такъв начин, че те да могат да се върнат в експлоатационния център на работодателя или да се върнат в мястото си на пребиваване |  |  | X |  |  |
| Е2 | [Член 10, параграф 1](https://web.apis.bg/e.php?code=02006l0022&base=APEV&topar=art10) | Връзка между възнаграждението/заплатата и пропътуваното разстояние, скоростта на доставката и/или количеството превозени товари |  |  | X |  |  |
| Е3 | [Член 10, параграф 2](https://web.apis.bg/e.php?code=02006l0022&base=APEV&topar=art10) | Липсваща или неправилна организация на работата на водача, непредоставени или неправилни инструкции на водача, които да му позволят да спази закона |  |  | X |  |  |

**2. Групи нарушения на** [**Регламент (ЕС) № 165/2014**](https://web.apis.bg/e.php?code=32014r0165&base=APEV) **на Европейския парламент и на Съвета (тахограф)**

|  |  |  |  |
| --- | --- | --- | --- |
| **№** | **ПРАВНО ОСНОВАНИЕ** | **ВИД НАРУШЕНИЕ** | **ТЕЖЕСТ НА НАРУШЕНИЕТО** |
|  |  |  | **НТН** | **МТН** | **ТН** |
| **Ж**  | **Монтиране на тахограф**  |
| Ж1 | [Член 3, параграфи 1](https://web.apis.bg/e.php?code=02006l0022&base=APEV&topar=art3), [4](https://web.apis.bg/e.php?code=02006l0022&base=APEV&topar=art3), [4а](https://web.apis.bg/e.php?code=02006l0022&base=APEV&topar=art3) и [член 22](https://web.apis.bg/e.php?code=02006l0022&base=APEV&topar=art22) | Не е монтиран и не се използва тахограф, чийто тип е одобрен | X |  |  |
| **З** | **Използване на тахограф, карта на водача или тахографски лист**  |
| З1 | [Член 23, параграф 1](https://web.apis.bg/e.php?code=02006l0022&base=APEV&topar=art23) | Използване на тахограф, който не е проверен от одобрен сервиз |  | X |  |
| З2 | [Член 27](https://web.apis.bg/e.php?code=02006l0022&base=APEV&topar=art27) | Водачът притежава и/или използва повече от една собствена карта на водача |  | X |  |
| З3 |  | Управление на превозно средство с подправена карта на водача (*счита се за управление на превозно средство без карта на водача*) | X |  |  |
| З4 |  | Управление на превозно средство с чужда карта на водача (*счита се за управление на превозно средство без карта на водача*) | X |  |  |
| З5 |  | Управление на превозно средство с карта на водача, която е била получена въз основа на неверни декларации и/или подправени документи (*счита се за управление на превозно средство без карта на водача*) | X |  |  |
| З6 | [Член 32, параграф 1](https://web.apis.bg/e.php?code=02006l0022&base=APEV&topar=art32) | Неправилно функциониращ тахограф (*напр.: тахограф, който неправилно е проверен, калибриран или пломбиран*) |  | X |  |
| З7 | [Член 32, параграф 1](https://web.apis.bg/e.php?code=02006l0022&base=APEV&topar=art32) и [член 33, параграф 1](https://web.apis.bg/e.php?code=02006l0022&base=APEV&topar=art33) | Тахограф, използван неправилно (*напр.: умишлена, съзнателна или принудителна злоупотреба, липса на инструкции за правилна употреба и др.*) |  | X |  |
| З8 | [Член 32, параграф 3](https://web.apis.bg/e.php?code=02006l0022&base=APEV&topar=art32) | Наличие в превозното средство и/или използване на незаконно устройство, което може да променя регистрираното от тахографа | X |  |  |
| З9 |  | Фалшифициране, прикриване, спиране или унищожаване на данни, регистрирани върху тахографския лист или съхранени и извлечени от тахографа и/или картата на водача | X |  |  |
| З10 | [Член 33, параграф 2](https://web.apis.bg/e.php?code=02006l0022&base=APEV&topar=art33) | Предприятието не съхранява тахографски листове, разпечатки и извлечени данни |  | X |  |
| З11 |  | Не са на разположение регистрирани и съхранени данни за поне една година |  | X |  |
| З12 | [Член 34, параграф 1](https://web.apis.bg/e.php?code=02006l0022&base=APEV&topar=art34) | Неправилно използване на тахографски листове/карта на водача |  | X |  |
| З13 |  | Непозволено изваждане на тахографските листове или на картата на водача, което се отразява на регистрирането на съответните данни |  | X |  |
| З14 |  | Тахографският лист или картата на водача са използвани за по-дълъг от предвидения период, което е довело до загуба на данни |  | X |  |
| З15 | [Член 34, параграф 2](https://web.apis.bg/e.php?code=02006l0022&base=APEV&topar=art34) | Използване на замърсени или повредени тахографски листове или карта на водача, като данните не могат да бъдат разчетени |  | X |  |
| З16 | [Член 34, параграф 3](https://web.apis.bg/e.php?code=02006l0022&base=APEV&topar=art34) | Не е направено ръчно въвеждане на данни, когато се е изисквало |  | X |  |
| З17 | [Член 34, параграф 4](https://web.apis.bg/e.php?code=02006l0022&base=APEV&topar=art34) | Използване на неправилни тахографски листове или поставяне на картата на водача в погрешния вход на тахографа (управление от екипно управление) |  |  | X |
| З18 | [Член 34, параграф 5](https://web.apis.bg/e.php?code=02006l0022&base=APEV&topar=art34) | Неправилно използване на превключвателя |  | X |  |
| **И**  | **Предоставяне на информация**  |
| И1 | [Член 34, параграф 5, буква б), подточка v](https://web.apis.bg/e.php?code=02006l0022&base=APEV&topar=art34)) | Неправилно използване или неизползване на символа за „ферибот/влак" |  |  | X |
| И2 | [Член 34, параграф 6](https://web.apis.bg/e.php?code=02006l0022&base=APEV&topar=art34) | Изисквана информация не е вписана в тахографския лист |  | X |  |
| И3 | [Член 34, параграф 7](https://web.apis.bg/e.php?code=02006l0022&base=APEV&topar=art34) | Записи, които не показват символите на държавите, чиито граници са били пресечени от водача през дневното работно време |  |  | X |
| И4 | [Член 34, параграф 7](https://web.apis.bg/e.php?code=02006l0022&base=APEV&topar=art34) | Записи, които не показват символите на държавите, в които е започнало и приключило дневното работно време на водача |  |  | X |
| И5 | [Член 36](https://web.apis.bg/e.php?code=02006l0022&base=APEV&topar=art36) | Отказ на водача да бъде проверен |  | X |  |
| И6 | [Член 36](https://web.apis.bg/e.php?code=02006l0022&base=APEV&topar=art36) | Водачът не е в състояние да представи ръчните записи и разпечатките, направени през текущия ден и предходните 28 дни (до 30 декември 2024 г.)Водачът не е в състояние да представи ръчните записи и разпечатките, направени през текущия ден и предходните 56 дни (от 31 декември 2024 г. нататък) |  | X |  |
| И7 | [Член 36](https://web.apis.bg/e.php?code=02006l0022&base=APEV&topar=art36) | Водачът не е в състояние да представи карта на водача, ако притежава такава |  | X |  |
| **К**  | **Неизправности**  |
| К1 | [Член 37, параграф 1](https://web.apis.bg/e.php?code=02006l0022&base=APEV&topar=art37) и [член 22, параграф 1](https://web.apis.bg/e.php?code=02006l0022&base=APEV&topar=art22) | Поправката на тахографа не е извършена от одобрен техник или одобрен сервиз |  | X |  |
| К2 | [Член 37, параграф 2](https://web.apis.bg/e.php?code=02006l0022&base=APEV&topar=art37) | Водачът не е записал всички необходими данни за периодите, през които тахографът е бил неизправен или не е бил годен за експлоатация, и в резултат на това данните не са били регистрирани |  | X |  |

**„**

**ДОПЪЛНИТЕЛНА РАЗПОРЕДБА**

**§ 10.** Тази наредба въвежда изискванията на Делегирана директива (ЕС) 2024/846 на Комисията от 14 март 2024 година за изменение на Директива 2006/22/ЕО на Европейския парламент и на Съвета относно минималните условия за изпълнение на регламенти (ЕО) № 561/2006 и (ЕС) № 165/2014 и Директива 2002/15/ЕО относно социалното законодателство, свързано с дейностите по автомобилния транспорт (ОВ L, 2024/846, 31/05/2024).

**ЗАКЛЮЧИТЕЛНА РАЗПОРЕДБА**

**§ 11.** Наредбата влиза в сила от деня на обнародването ѝ в „Държавен вестник“.

**Гроздан Караджов**

*Заместник-министър председател и*

*министър на транспорта и съобщенията*